Zimske olimpijske igre 2010.

**XXI. Zimske olimpijske igre - Vancouver 2010**

**XXI Zimske olimpijske igre** se održavaju u Vankuveru, Britanskoj Kolumbiji, Kanadi 2010. godine. Neka od takmičenja će se održati u obližnjem Ričmondu, dolini Kalagan, Zapadnom Vankuveru, i mondenskom zimovalištu severno od Vankuvera, Visleru.

Druge uzastopne Zimske olimpijske igre u Severnoj Americi posle igara u Solt Lejk Sitiju 2002. godine, otvorio je generalni guverner Kanade kao predstavnik kraljice Elizabete. Igre su počele 12. februara i trajaće do 28. februara. Igre će zatvoriti predsednik Međunarodnog olimpijskog komiteta.

Zimske olimpijske igre 2010. će biti treći put da se Olimpijske igre održavaju u Kanadi. 1976. godine su održane Olimpijske igre u Montrealu, a 1998. su održane Zimske olimpijske igre u Kalgariju. U izboru za Zimske olimpijske igre 1976., Visler i Garibaldi su bili gradovi kandidati, ali nisu pobedili.

Kanadski olimpijski komitet je obećao da će Kanada osvojiti najveći broj zlatnih medalja na Olimpijskim igrama 2010. godine u Vankuveru. Na Olimpijskim igrama u Montrealu 1976. i Kalgariju 1988. nisu osvojili nijedno zlato. Ovaj pokret se zove "Zauzmi podijum" ("*Own the Podium*").

## Izbor domaćina
Vankuver je pobedio u takmičenju za domaćina Olimpijskih igara 2. jula 2003. godine, na 115. mitingu Međunarodnog Olimpijskog Komiteta u Pragu, Češkoj Republici http://archives.cbc.ca/IDC-1-41-1373-8393/sports/olympic_bids/clip12. Ostali kandidati za 21. Zimsku olimpijadu su bili Salcburg u Austriji i Pjongčang u Južnoj Koreji.

## Najznačajniji događaji
* Gruzijski reprezentativac u sankanju Nodar Kumaritašvili (21) poginuo je na treningu dan pred otvaranje igara kada je izleteo sa staze i udario glavom u stub. Gruzijskim tim je izjavio da razmišlja o povlačenju sa igara.

## Troškovi
Operativni troškovi Zimskih olimpijskih igara 2010. su bili procenjeni na $1.354 milijardi (2004.), dok je sredinom 2009. ova procena podignuta na $1.76 milijardi. Celokupna svota za operativni obračun dobavljena je iz nevladinih izvora, tj. kroz sponzorstva i prodaje prava za prikazivanje prenosa. Novac poreznih obveznika bio je utrošen na izgradnju i obnovu raznih objekata u Vankuveru, Visleru i Ričmondu i to u visini od 580 miliona dolara. Sigurnosni proračun iznosio je 200 miliona dolara, takođe uzet iz državnog proračuna, dok je glavna agencija za sigurnost bila Kanadska kraljevska konjička policija. Ova prvobitna svota se pokazala nedovoljnom, te se popela na 1 milijardu dolara. Neposredno pre početka igara u februaru 2010. ukupno troškovi igara, uključujući sve infrastrukturne nadogradnje u regiji su procenjeni na 6 milijardi dolara, dok su troškovi potrošeni direktno na igre oko $600 miliona. Revizorska kuća *Price-Waterhouse* u svom izveštaju navodi da će koristi i prihodi za grad i provinciju biti u visini od $10 milijardi, dok su direktni prihodi procenjeni na 1 milijardu dolara.

## Zemlje učesnice
Sledeći nacionalni olimpijski komiteti će učestvovati na Zimskim olimpijskim igrama 2010. Kajmanska ostrva, Kolumbija, Gana, Crna Gora, Pakistan, Peru i Srbija će debitovati na ZOI 2010.

* U zagradi se nalazi broj sportista koji se takmiče za tu zemlju

## Zastupljeni sportovi
Petnaest zimskih sportova je najavljeno kao deo Zimskih olimpijskih igara 2010. Osam sportova je kategorizovano kao ledeni sportovi a to su: bob, sankanje, hokej na ledu, umetničko klizanje, brzo klizanje, brzo klizanje na kratkim stazama i karling. Tri sporta su kategorizovana kao događaji alpskog skijanja i snoubordinga: alpsko skijanje, slobodno skijanje i snoubording. A preostala četiri sporta koja su kategorisana kao nordijska su: biatlon, nordijsko skijanje, skijaški skokovi i nordijska kombinacija.
Spisak svih sportova na ZOI 2010. (u zagradi je broj disciplina po pojedinom sportu):

*  Alpsko skijanje (10)
*  Biatlon (10)
*  Bob (3)
*  Nordijsko skijanje (12)

*  Karling (2)
*  Umetničko klizanje (4)
*  Slobodno skijanje (6)
*  Hokej na ledu (2)

*  Sankanje (3)
*  Nordijska kombinacija (3)
*  Brzo klizanje na kratkim stazama (8)
*  Skeleton (2)

*  Skijaški skokovi (3)
*  Snoubording (6)
*  Brzo klizanje (12)


## Sportovi, kalendar i rezultati
 

## Povezano
* Olimpijske igre
* Zimske olimpijske igre
* 2010
* Kanada
* Britanska Kolumbija
* Vankuver

## Reference

## Vanjske veze

* Vancouver 2010 - zvanični vebsajt 
* Zvanični vebsajt turizma Vankuvera 
* Zvanični vebsajt turizma Vislera
* Vankuver 2010. blog
* Zvanični vebsajt planine Sajpres, Zapadni Vankuver
* Grad Ričmond